procesaur/Wiki.mk huggingface dataset:
Казу

Казу е дувачки инструмент од групата на мембранофоните инструменти.
Тој претставува цевчеста свирка со отвори од двата краја, при што едниот е стеснет. На околу две третини од должината на инструментот има уште еден кружен отвор. Овој отвор води до една мала комора, каде што има восочна мембрана. Мембраната, која на рабовите е прицврстена со прстен, може слободно да вибрира.
При зборување или пеење во казу, тој на звукот му дава тембр на бас. Казу е инструмент кој потекнува од Америка.
Најчесто е изработен од метал, а понекогаш и од пластика.
Јозеф Менгеле

Јозеф Менгеле (|Josef Mengele; 16 март 1911 - 7 февруари 1979) — германски лекар кој го добил пракарот „Ангел на Смртта“ поради неговите дејства во Аушвиц и другите концентрациони логори. Вршел експерименти врз луѓе, а бил задолжен и за организацијата во логорите: во гасните комори пратил околу 400.000 луѓе, како и Адолф Ајхман.
Роден е во Гинцбург, Баварија.
Се борел како член на V Дивизија на СС-овците и добил Железен крст во првиот и вториот ред. Во Аушвиц правел разни неетички експерименти. Тој е во некои области заслужен за напредокот на медицината денес но не сите експерименти на Менгеле биле од научна вредност, вклучувајќи ги и обидите да ја промени бојата на очите со што вбризгувал со инекција хемикалии во очите на децата, ампутации на екстремитетите, тој вршел и операции (експерименти) врз мозокот на луѓето без анестезија и многу други брутални операции.
Бил и во други логори. Им побегнал на Сојузниците, затоа што не знаеле кој стои пред нив. Идентитетот му е потврден дури во 1992 година. Тој никогаш не се покајал за своите злочини.
1 Личен живот
Менгеле бил најстариот син во семејството. Татко му Карл бил индустријалец кој го основал основал претпријатието „Карл Менгеле и синови“. Имал два брата. Се женел двапати и имал син Ралф.
2 Работата во Аушвиц
Менгеле го користел Аушвиц како можност да го продолжи своето истражување за наследност, користејќи ги затворениците за човекови експериментирања. Тој бил особено заинтересиран за идентични близнаци, кои прво биле селектирани а потоа ставени во посебни бараки. Исто така го вработил Бертолд Апштајн, педијатар со еврејско потекло. Како лекар, Бертолд Апштајн му предложил на Менгеле да ги проучува лекувањата на болеста наречена НОМА за која што беше констатирано дека особено ги погодува децата од кампот.
Менгеле се заинтересирал за физички аномалии откриени меѓу дојденците во концентрациониот логор. Тука се вклучени џуџиња, особено од семејството Овиц - деца на еден романски уметник, од кои седум од 10 члена беа џуџиња. Пред нивното депортирање, тие ја обиколија Источна Европа, како дружината Lilliput. Менгеле ги нарекувал "моето џуџесто семејство"; сметал дека тоа би било совршен израз за "ненормално".
Субјекитите на истражувањето на Менгеле беа подобро исхранувани и чувани за разлика од обичните затвореници, и во тоа време ,беа безбедни од гасните комори. Кога ги посетувал децата- субјекти, тој се претставувал себеси како "чичко Менгеле" и им нудел слатки. Некои од преживеаните, се сеќаваат дека и покрај неговите ужасни акти, тој исто така бил нарекуван "Заштитникот Менгеле".
Во книгата ''Деца од пламен'', има белешки за медицинските експериментални активности на Менгеле врз околу 3.000 близнаци кои минале низ кампот на смртта Аушвиц за време на Втората светска војна до неговото ослободување на крајот на војната. Само околу 26 парови близнаци преживеале; 60 години подоцна, како деца кои ги преживеале неговите медицински експерименти и инјекции,тие се изјасниле за посебните привилегии кои ги уживале во Аушвиц благодарение на интересот на Менгеле за близнаците, како и за нивното страдање кое било резултат на тоа.
Абурукува

Абурукува е удирачки инструмент, еден вид отворен тапан што го користи населението од етничката група Акани, во Гана .
Тој има форма на шише и кожата на врвот е прицврстена со штипалки. На него обично се удира со закривени стапчиња. Звукот на абурукувата наликува на пеењето на птица со истото име.
Тарол

Тарол (португ. ''tarol'', a се среќава и под називот caixa) е удирачки инструмент од групата на мембранофоните инструменти. Потекнува од Бразил и се користи при изведба на самба, како и во португалските воените оркестри.
Таролот претставува еден вид мал тапан, направен од плиток метален цилиндар на кој од двете страни се растегнати природни или, почесто, вештачки кожи, при што горната се нарекува „повикувачка“ („the calling skin“), а долната – „одговарачка“ („the answer skin“). На дното на таролот е поставена мрежа од четири жици за бас-гитара. Инструментот се носи на рамото и на него се свири со две дрвени палки.
Во бразилските удирачки оркестри (''bateria'') таролот ја исполнува функцијата на кастањетите во шпанската музика — го определува ритамот на мелодијата и има придружна улога кај сурдото.
Бонго (инструмент)

Бонго (шпан.: bongo) е удирачки инструмент од групата на Афро-Кубански мембранофони инструменти. Нема определена височина.
Составен е од два мали поврзани тапани со по една кожа, од кои едниот е поголем и на шпански се нарекува ''hembra'' (женски), а другиот е помал и се нарекува ''macho'' (машки). По нив се удира со раце или прсти.
Конга

Конгa e удирачки инструмент од групата на мембранофоните инструменти, по потекло од Африка.
Конгата е висок, тенок инструмент, изработен од дрво или фиберглас, со една растегната кожа. Вообичаената должина од дното до врвот изнесува 75 см и обично се свири седејќи. Доколку се монтирани држачи, може да се музицира стоејќи.
На конгата се свири со раце без палки, слично како кај бонгото, тарабуката и сл. Обично се свири во групи од две до четири конги. Карактеристични се за афро-кубанската и латиноамериканската музика. Конга е традиционален инструмент во изведбата на румба, а лицето што удира на конга, на шпански се вика ''conguero''.
Квидич

Квидич (|Quidditch) или метлобој — измислен спорт развиен од Џ. К. Роулинг за серијалот ''Хари Потер''. Опишан е како екстремно груб, но многу популарен спорт игран од вештерки и волшебници низ целиот свет. Мечевите се играат помеѓува два тима од седум играчи на летачки метли, користејќи четири топки и шест издигнати прстенести голови. Во светот ''Хари Потер'', квидичот е обожуван и игран како фудбалот кој е глобално популарен спорт.
Играта е прикажана во секоја книга освен во седмата, со што Хари игра на важна позиција за својот тим во Хогвортс. Регионални и меѓународни натпревари се споменати низ серијалот.
1 Играчи и опрема
Мембранофон

Мембранофон е кој било музички инструмент што произведува звук првенствено по пат на вибрирање на растегната мембрана. Тој спаѓа во една од четирите главни поделби на инструментите во оригиналниот систем на Хорнбостел-Закс за класификација на музчките инструменти.
Повеќето мембранофони се тапани. Хорнбостел-Закс ги дели тапаните на три основни видови:
*''удирачки тапани'', каде кожата се удира со палка, со рака или со нешто друго;
*''стринг (жичени) тапани'', каде што непосредно до кожата има растегнати жици, кои своите вибрации ги пренесуваат на кожата;
*''фрикциони (триечки) тапани'', каде едно движење во вид на триење предизвикува вибрирање на кожата (вообичаениот вид има палка која поминува низ отвор на кожата која се влече напред-назад).
Исто така, има и еден друг вид на мембранофон, наречен ''пејачки мембранофон'', од кои најпознат вид е казуто. Овие инструменти го изменуваат звукот што претходно е произведен од нешто друго, обично човечки глас, предизвикувајќи вибрирање на кожата заедно со нив.
G.M.S.

GMS (''Growling Mad Scientists'') се холандско психоделично транс дуо кое има остварено значајна популарност од почетокот на 1990-тите до денес (2009). Формирана од Shajahan Matkin (исто така познат како Riktam) и Joseph Quinteros (исто така познат како Bansi) во градот Амстердам, кој се наоѓа во западниот дел на Холандија, дуото привлече голема меѓународна обожавателска база. GMS ја основа издавачката куќа Spun Records во 1999 година, првиот психоделичен транс лејбл во САД и Ибица, Шпанија.
Во 2008 година, GMS ја напуштија Spun Records и концентрирајќи се на нивните кариери и во 2009 создаваат нов лејбл за издавање на сета нивна музика од своите различни бендови наречена Starbox Music.
GMS 2 пати освои Psy-Trance награда (2001, 2009) на DJ Awards во Ибица, Шпанија.
1 Членови
1.1 Риктам
Shajahan Matkin (Riktam) е роден во 1976 година во Амстердам, Холандија. Тој се сретна со својот ко-член Bansi во кафуле кога беше на 14 години. Кога имал 15 години го напушта училиштето и отиде во Индија, каде што отпатуваа за Гоа за да ја доживее својата прва транс забава. По враќањето во Амстердам во 1995 година од друго патување во Индија, тој започнува да прави музика со Bansi неговиот пријател. Тие создале група наречена Growling Mad Scientists или GMS како што станаа познати. Сега тој живее на Ибица, Шпанија и диџејува и продуцира настапи во живо низ целиот свет на различни функции.
1.2 Банси
Joseph Quinteros (Bansi) е роден во Барселона во 1976 година. Тој свиреше тапани 6 години, почнувајќи на возраст од 11 години. Тој, исто така свиреше бас и гитара, бидејќи неговиот татко бил музичар. На 14 тој се запознал со Riktam и после патувањето на Гоа заедно тие ја основаа GMS. Тој, исто така сега живее на ''Ибица'' и патувања светот на постојана основа.
2 Дискографија
2.1 Албуми
*''Chaos Laboratory'' (Hadshot Haheizar, 1997)
*''The Growly Family'' (TIP Records, 1998)
*''GMS Vs. Systembusters'' (Spun Records, 1999)
*''Tri-Ball University'' (TIP, 2000)
*''The Hitz'' (TIP, 2000)
*''No Rules'' (Spirit Zone Records, 2002)
*''The Remixes'' (Spun, 2003)
*''Emergency Broadcast System'' (Spun, 2005)
*''Chaos Laboratory'' (Avatar Records, 2006) (Re-Release)
*''The Remixes Vol2'' (Starbox, 2009)
2.2 Компилации
*''Genetic Process'' (Spun, 2002)
*''Genetic Process "Part Dose"'' (Spun, 2002)
*''Spunout'' (Spun, 2003)
*''Pressure'' (Spun, 2003)
*''Zero-1'' (Spun, 2003)
*''Hypernova'' (Spun, 2004)
*''XXL'' (Spun, 2004)
*''Remote Viewing'' (Spun, 2005)
*''Zero Gravity'' (Spun, 2005)
*''The Outer Limits'' (Spun, 2005)
*''Spunout in Ibiza'' (Spun, 2007)
3 Признанија
3.1 Награди
; Ibiza DJ Awards
* 2001 Best International DJ Psychedelic Trance
* 2009 Best International DJ Psychedelic Trance
Чинели

Чинели — ударни музички инструменти од групата идиофони. Имаат облик на чинија, низ чија средина е провлечена кожа заради полесно држење .
Се користат во пар, а најчесто се изработуваат од бронза. Звукот се добива на два начина:
* 1. со удирање една од друга
* 2. со удирање со педал, кога стојат на статив
Чинелите се користат во сите оркестри, како придружни инструменти, а поретко како солистички инструменти.
1 Видови
* Парни чинели (Clash cymbals)
* Висечки чинели (Suspended cymbal)
** Рајд (Ride cymbal)
** Креш (Crash cymbal)
** Хај-Хет (Hi-hat cymbal)
** Сплеш (Splash cymbal)
** Кинески (China cymbal)
** Црцоречки (Sizzle cymbal)
* Чинели за на прсти (Finger cymbals)
Генерално, чинелите се со пречник од 14" (инчи) (35,5 см), многу често со 12", 13" или 15". Сплеш чинелите се со пречник од 8" - 13", креш чинелите 14" - 20" и рајд чинелите 20" - 24".
Куско

:''За други значења на поимот „Куско“, видете ја страницата за појаснување.''
Куско (|Cuzco; на |Qusqu) — град во југоисточно Перу, во близина на долината Урубамба на планинскиот масив Анди. Градот е главен град на регионот Куско и на покраината Куско. Куско има население од околу 348.935 жители и се наоѓа на 3300 метри надморска височина. Градот бил историски главен град и центар на Империјата на Инките и во 1983 година станал дел од светското културно наследство на УНЕСКО.
1 Потекло на поимот
Името на градот Куско доаѓа од кечуанскиот назив за градот "qusqu wanka" што во буквален превод значи ''карпа на бувот''.
2 Историја
Куско бил главен град на Империјата на Инките. Се смета дека некаде во 11 век или 12 век бил основан од страна на Манко Капак. Овој град бил кралски и верски центар на Инките.
3 Збратимени градови
Куско е збратимен со:
4 Галерија
5 Поврзано
* Инки
* Империја на Инките
* Мачу Пикчу
* Кечуанци
Роса Пауновска

Роса Петкова Пауновска (, - , ) — македонски изведувач на народни песни.
1 Животопис
Пауновска е родена во кумановското село Кокино во 1875 година. Таа била ќерка на познатиот кокински војвода Петко, доселен од соседното село Малотино. Не одела на училиште. Во својот живот никогаш не отпатувала подалеку
од Куманово, каде што обично одела во пазарните денови. Во нејзиниот репертоар се наоѓаат околу 250 народни песни од нејзиниот крај. Магнетофонски записи од нејзиното пеење се депонирани во Архивата на Институтот за фолклор „Марко Цепенков“ во Скопје, снимени од Симо Младеновски во 1969 година.
Кечуани

Кечуани, Кечуанци или само како Кечуа е заеднички термин за неколку староседелски етнички групи во Јужна Америка чиј јазик е кечуанскиот јазик. Оваа етничка заедница живее во Перу, Боливија, Еквадор, Чиле и Аргентина.
Кечуаните во Еквадор се нарекуваат со локално име - кичва. Покрај нив, кечуаните имаат и други термини за себеидентификување како инги (во Колумбија), ''рунакуна'' или нуна.
Некои етнички кечуански заедници се:
* Инки
* Чанкаси (во Хуанкавелика)
* Хуанкаси (во Хунин)
* Кањариси (во Еквадор, го прифатиле јазикот од Инките)
1 Галерија
2 Поврзано
* Кечуански јазик
* Ајмари
* Ајмарски јазик
Нико Нестор

:''Ова е статија за пливачот. За револуционерот со истото име видете Нико Нестор (револуционер)''
Нико Нестор (роден како Никола Несторов) (, - , ) — основоположник на македонското маратонско пливање и прв Македонец што го преплива Ла Манш. Тој бил предводник на славната генерација македонски пливачи маратонци заедно со Климе Савин, Атина Бојаџи и Дики Бојаџи кои ги поставиле основите на македонското маратонско пливање.
1 Животопис
Нестор е роден на 19 јуни 1934 година во Струга. На републичките првенства освоил 14 титули, соборувајќи неколку републички рекорди во периодот од 1948 до 1967 година.
На 19 август 1958 година година Нестор го остварил својот сон и станал првиот што го препливал Охридското Езеро од Св.Наум до неговата родна Струга. А една година подоцна, на 9 септември 1959 година, Нестор го направил и историскиот подвиг - станал првиот Македонец и првиот пливач од тогашна Југославија што го препливал каналот Ла Манш.
Починал во Скопје на 26 февруари 2016 година.
Комплицирано е (филм)

Комплицирано е (англиски: ''It's complicated'') е американски филм (од жанрот комедија) од 2009 година. Како главни улоги се појавуваат Мерил Стрип, Стив Мартин и Алек Болдвин.
1 Кратка содржина
Џејн е веќе 20 години разведена од својот бивш маж Џејк. Мајка е на три возрасни деца а воедно е и сопственичка на успешен ресторан во Санта Барбара, а успева да одржува пријателка врска и со Џејк, кој од нивниот развод повторно се оженил, за многу помладата Агнес. Џејн и Џејк заедно ќе отидат на прославата за дипломската на нивиот син, а притоа и на потполно невин ручек... Кој сепак нема да се претпостави толку невин, откако двајцата завршуваат во кревет. Во целата збрка ќе се вплетка и архитектот Адам, кој се заљубил во Џејн и ќе сфати дека се наоѓа во прилично чуден љубовен триаголник.
2 Улоги
* Мерил Стрип - Џејн Адлер
* Стив Мартин - Адам Рејнолдс
* Алек Болдвин - Џејк Адлер
* Хантер Париш - Лук Адлер
* Џон Красински - Харли Адлер
* Лејк Бел - Агнес
* Дерил Сабара - Едвард
3 Златен Глобус 2010
* Најдобар филм (комедија/мјузикл) номинација
* Најдобра глумица (комедија/мјузикл) номинација
* Најдобро филмско сценарио (Ненси Мајерс) номинација
Индустриски култури

Поимот индустриски култури опфаќа група 4 на земјоделски култури чие производство служи како суровина во прехранбената и другите лесни индустрии.
За разлика од житните (цереалии) и мешункастите (бобови), културите од оваа група припаѓаат на различни ботанички семејства и значително се разликуваат, како според морфолошките одлики, така и според биолошките услови и технологијата и начинот на одгледување.
1 Групи
Културите кои се сметаат за индустриски, се обединети во следните подгрупи:
* Коренести култури (шеќерна репка, голица)
* Маслодајни култури (маслодајна репка, сончоглед, соја, сусам, афион)
* Влакнодајни култури (лен, коноп, памук)
* Специјални култури одгледувани на плантажи (тутун, хмељ)
* Лековити култури
* Зачини (анасон, нане)
2 Значење
Индустриски култури имаат големо влијание врз економијата на една земја, бидејќи обезбедуваат суровини за производство, што битно ја намалува потребата за увоз.
Освен тоа, со одгледувањето на индустриските култури се овозоможува подигање на приходите од земјоделското поризводство и се обезбедува економски развој за руралните средини.
3 Примери на индустриски култури
Пример за индустриски култури се земјоделските култури од кои се добива суровина за производство на влакна за облека. Такви се лен, коноп, памук, тутун или свила. Влакнодајните култури се меѓу најчестите и најзастапените индустриски култури. Тие се различни од културите кај кои плодовите можат веднаш да се користат и кои во одредени моменти произведуваат и суровини за индустријата.
4 Негативни ефекти
Негативните ефекти од производството на индустриски култури не се поради самите растенија кои се одгледуваат, туку од користењето хемиски средства и механизација за да се стимулира растот и приносот на овие култури . На тој начин, со испуштање отровни материи и гасови, се врши загадување на почвата, водата и воздухот, а на долг рок и на самите производи.
5 Галерија
Планинско езеро

Под планински езера се третираат сите езера чие езерско ниво се наоѓа на височина од над 1000 метри. Според висинска распределба планинските езера се наоѓаат од најниското езеро Локув на планината Дешат на височина од 1565 метри, до највисокото езеро Голем Кораб на планината Кораб на височина од 2470 метри. Најголема концетрација се наоѓа на височина помеѓу 1750 и 2200 метри.
1 Поделба
Планинските езера се делат на:
* природни езера и
* вештачки езера.
2 Природни езера
Природните езера може да бидат:
Леднички ерозивни планински езера - Се формираат преиздлабените делови на цирковите, од каде тргнувале некогашните планински мразулци. Овие езера уште се нарекуваат “планински очи”. Вакви езера има на планините: Шар Планина, Кораб, Дешат, Јабланица, Стогово, Јакупица и други.
Карстни ерозивни планински езера:
* Периодични - Се формираат во карстните планински предели. Тие имаат вода во своите базени само во влажните периоди. Вакви езера се среќаваат во карстните терени на планината Бистра и на други места.
* Пештерски - Најчесто се јавуваат во пештерските сифони. По површина овие езера се мали. Се среќаваат во пештерата Алилица на планината Бистра, на планината Крчин и на други места.
Еолски ерозивни планински езера - Се формираат во длабнатините кои ги формираат силните планински ветрови. По површина овие езера се мали и имаат вода само после поројни дождови или за време на топењето на снеговите. Вакви езера се среќаваат на повисоките делови на планините: Шар Планина, Кораб, Бистра и други.
3 Вештачки езера
Вештачките езера може да бидат
Акумулативни планински езера:
Моренски - Се јавуваат во вдлабнатините на ледничкиот наносен материјал. Вакви езера се среќаваат на планините: Шар Планина, Кораб, Дешат, Стогово ина други места.
Валовски - Се јавуваат во терминалните базени зад челните морени со кои се преградени валовите на исчезнатите мразалници. Вакви езера се јавуваат на планините: Шар Планина (Боговинското езеро), Кораб (двете езера во месноста Кобилино поле) и на Дешат (Северното и Јужното Требишко езеро).
Комбинирано - циркно - морески:
Се јавуваат на повеќе места на планинските делови, кои за време на плестоцен биле зафатени со планинска глацијација. Вакви езера се Големото Пелистерско Езеро и други.
Лика Стојанова Беровска

Лика Стојанова Беровска, (Струга, 1885 - Струга, 1955) — македонска револуционерка која учествувала во Илинденското востание и во НОВ на Македонија.
1 Животопис
Лика била учесник во Илинденското востание, а од 1941 година била дел од НОД. Во нејзиниот дом во Струга биле одржувани состаноци на незаконски дејци, биле собирани лекови и лекувани ранети борци. Била активен курир меѓу окупираниот и ослободениот дел во Западна Македонија во текот на НОБ. Успешно ја извршувала како курир меѓу окупираниот дел на Македонија и слободната територија во Западна Македонија. Носител е на Илинденска споменица и добитник на Орден за заслуга за народ од III степен.
Дениз Ричардс

Дениз Ли Ричардс (англиски: ''Denise Lee Richards'', родена на ) е американска глумица и поранешен модел. Таа станала позната во доцните 1990-те години, по појавата во филм каде нејзиниот сексибилитет доаѓал до израз. Исто така, покрај филмовите, таа има свое шоу ''Denise Richards: It's Complicated''.
Дајре

Дајре — вид мал, рачен тапан со една мембрана, растегната на дрвен, а поретко на метален обрач . По должината на обрачот врежани се отвори, во кои се вметнати прапорци или метални плочки.
Инструментот се тресе или удира со рака, или пак се струга по опната или по обрачот, при што прапорците ѕвецкаат.
Дајрето има многу различни форми, но најчеста е кружната. Го има во многу форми на музиката:италијанската
народна музика, бугарската народна музика, класичната музика, ромската музика, персиската музика, госпел музиката, поп-музиката и рок-музиката. Зборот дајре, односно tambourin потекнува од средноперсискиот збор tambūr што значи "лира, тапан".
Како фолклорен инструмент дајрето е раширено во Европа уште од средниот век, посебно во земјите на Средоземјето.
Дајрето е одомаќено на Балканот. Се употребува како придружба на танцување или пеење. Дајрето се појавува и во оркестар.
1 Историја
Дајрето потекнува од Египет, каде Евреите го викале ''тоф'', ''тимбрел'' или ''таберт''. Инструментот бил користен исклучиво за религионзи потреби, и споменат е во Стариот завет и во еднинска и во множинска форма. Израелитите научиле да го користат дајрето за време на нивниот престој во Египет, а во единаесеттото издание на Енциклопедија Британика било споменато дека Египќаните го користеле дајрето за да ги избркаат лошите духови.
Дајрето било омилен инструмент на жените кои танцувале свирејќи на дајре, а според библиската пророчица Мирјам, дајрето се користело при победнички песни или во придружба на харфа на банкети и процесии. Ова е ееден од инструментите кои ги користел кралот Давид и неговите музичари кога танцувал пред Заветниот ковчег. Исто така дајрето било употребувано во Геенската долина кај Ерусалим, при жртвување на деца.
2 Македонско дајре
Во Македонија, дајрето се смета за македонски народен ударен инструмент кој се користи за одржување на ритам. Мембраната на дајрето е направена од козја кожа оптегната врз дрвен обрач. По работ на инструментот лабаво се поставени метални дискови во парови, кои призведуваат кус, кршлив звук кога свирачот удира по дајрето со рачниот зглоб и прстите. Името ''дајре'' во македонскиот доаѓа од турскиот јазик, што значи круг. По обичај, дајрето е женски инструмент и понекогаш се користи на слави, свадби.
3 Дајрето како тема во уметноста и во популарната култура
* „Човекот ос дајре“ (''Mr. Tambourine Man'') - песна на американскиот рок-музичар Боб Дилан од 1965 година.
4 Галерија
Лаоско писмо

Лаоско писмо — официјалното писмо со кое се служи лаоскиот јазик. Покрај лаоскиот, малцинските јазици на Лаос исто така се служат со ова писмо и е единствено дозволено писмо во државата, но се користи и латиницата.
1 Согласки
Знак, МФА, BGN/PCGN, ALA/LC, Уникод
ກ, k, k, k/k, k
ຂ, kh, ufu, kh
ຄ, kh, kh/k, kh
ງ, ŋ, ng, ng/ng, ng
ຈ, ch, ch/t, c
ສ, s, s, s/t, s
ຊ, s, x, s/t, s
ຍ, gn/y, ny/—, ny
ດ, d, d/t, d/t, d
ຕ, t, t, t/t, t
ຖ, th, th/t, th
ທ, th, th/t, th
ນ, n, n, n/n, n
ບ, b, b/p, b/p, b
ປ, p, p, p/p, p
ຜ, ph, ph/p, ph
ຝ, f, f/p, f
ພ, ph, ph/p, ph
ຟ, f, f, f/p, f
ມ, m, m, m/m, m
ຢ, j, y, y, y
ຣ *, r, r, r, r
ລ, l, l, l, l
ວ, w, v/o, v, w
ຫ, h, h, h, h
ອ**, —, —, o
ຮ, h, h, h, h
* Официјално тргнато од употреба во 1970-те.
** Нулта согласка.
2 Самогласки - никлеуси
Во табелата се внесени самогласките-нуклеуси кои се комбинираат со согласки ກ.
, МФА, BGN, LC, Уникод, , МФА, BGN, LC, Уникод, , МФА, BGN, LC, Уникод, , МФА, BGN, LC, Уникод
ກະ/ກັກ, a, a, a, a, ກາ, aː, a, ā, aa
ກິ, i, i, i, i, ກີ, iː, i, ī, ii, ເກັຍະ/ເກັຽະ*/ກັຽກ, iə, ia, ia, ເກັຍ/ເກັຽ*/ກຽກ, ia, īa
ກຶ, u, ư, y, ກື, u, yy, ເກຶອະ/ເກຶອກ, ua, ưa, ເກືອ, ua
ກຸ, u, ou, u, u, ກູ, uː, ou, ū, uu, ກົວະ/ກັວກ, uə, oua, ua, ກົວ/ ກວກ, oua, ūa
ເກະ/ເກັກ, e, é, e, ເກ, eː, é, ē, e
ແກະ/ແກັກ, è, æ, ແກ, è, ei
ໂກະ/ກົກ, o, ô, o, ໂກ, oː, ô, ō, o
ເກາະ/ກັອກ, o, ກໍ/ກອກ, o
ເກິະ/ເກິກ, eu, œ, ເກີະ/ ເກີກ, eu
ໄກ/ໃກ/ກັຍ*, ai, ai, ai, ai/ay, ກາຍ/ກາຽ*, ai, āi
ເກົາ, au, ao, ao
ກໍາ, am, am, am, am
* означува варијација која веќе не се користи при пишување
3 Броеви
, 0, 1, 2, 3, 4, 5, 6, 7, 8, 9, 10, 20
Лаоски броеви, ໐, ໑, ໒, ໓, ໔, ໕, ໖, ໗, ໘, ໙, ໑໐, ໒໐
Лаоски имиња, ສູນ, ໜຶ່ງ, ສອງ, ສາມ, ສີ່, ຫ້າ, ຫົກ, ເຈັດ, ແປດ, ເກົ້າ, ສິບ, ຊາວ
Тајландски броеви, ๐, ๑, ๒, ๓, ๔, ๕, ๖, ๗, ๘, ๙, ๑๐, ๒๐
RTGS, sun, nueng, song, sam, si, ha, hok, chet, paet, kao, sip, sao
Транслитерација, soun, nung, song, sam, si, ha, hok, chet, pèt, kao, sip, xao
4 Лаоски во уникод
Опсегот на лаоските знаци во уникод е од U+0E80 до U+0EFF.
5 Наводи
* Simmala, Buasawan and Benjawan Poomsan Becker (2003), Lao for Beginners. Paiboon Publishing. ISBN 1-887521-28-3
6 Поврзано
* Македонска транскрипција на лаоскиот јазик
* Романизација на лаоскиот јазик
* Лаоски јазик
Кралство Куско

Кралството Куско било мало кралство на Андите во Јужна Америка, денес Перу. Кралството на почетокот било град-држава основана од Инките во 12 век. Низ следните векови, или преку војна или преку мировни договори, кралството започнало да се проширува и се создала познатата Империја на Инките.
1 Историја
Своите организирани цивилизациски почетоци Инките ги бележат во 12 век. Под водство на Манко Капак, тие создале мала град-држава Куско, денес во државата Перу во Јужна Америка. Во 1438 година, под водство на Сапа Инка Пачакутек започнал со проширување на територијата на кралството. Територијата што ја освоил денес се споредува со тринаесетте колонии кои ги создале САД во 1776 година. Таа територија ги опфаќала во голем дел Андите.
Подоцна, Пачакутек го реорганизирал кралството во империја позната како Тавантинсују. Новата империја била од федерален систем со Сапа Инка како водач на истата. Под него биле управителите на четирите покраини од кои била создадена империјата: Чинчасују, Антисују, Контисују и Коласују.
2 Сапа Инки
2.1 Прва династија
Во историјата малку се знае за првата династија Сапа Инки. Нивното владеење започнало со Хурин и опсегот на владеење не се проширил надвор од границите на Кралството Куско. Нивното потекло е тесно сврзано со митското основање на Куско. Династијата била основана од Манко Капак, кој се сметал за син на богот на сонцето и негови наследници се: Синчи Рока, Локе Јупанки, Мајта Капак и Капак Јупанки. Како репутација на Сапа Инките, наредните владетели се именувале како „капак“ или ''воен водач'' и „синчи“ или ''водач''. Како почеток на династијата се смета 1200 година.
2.2 Втора династија
Втората династија владеела со Тавантинсују, и не е дел од управувачката структура на Кралството Куско.
3 Користена литература
* María Rostworowski. ''Enciclopedia Temática del Perú: Incas''. Lima: El Comercio S.A., 2004.
* Editorial Sol 90. ''Historia Universal 5: América precolombina''. Barcelona, España, 2002.
* Bushnell. ''Peru, Ancient people and places''.
* MacQuarrie, Kim. ''The Last Days of the Incas.'' Simon & Schuster, 2007. ISBN 978-0-7432-6049-7.
4 Поврзано
* Империја на Инките
* Инки
Август (титула)

Август (лат.:, "возвишен", или "почитуван") е староримска титула што за првпат на 16 јануари 27 г. п.н.е., како когномен (прекар), од страна на Сенатот му била дадена на царот Гај Јулиј Цезар Октавијан и која потоа вообичаено им се давала на блиски роднини на царот. Женска форма на титулата е Августа.
Иако употребата на когноменот ''Август'' воопштено се сфаќа само како начин за идентификување на царот Октавијан Август, ова донекаде е погрешно; всушност, тоа е најзначајниот назив поврзан со името на царот, иако не претставувал некаков вид на официјална законска титула сè до III век, кога на царскиот престол седнал Диоклецијан. Оттогаш називот станал повеќе формален, укажувајќи на единствен владетел на Империјата, во чии раце била концентрирана сета моќ.
Грчкиот еквивалент на титулата е sebastos, или хеленизирано augoustos. По падот на Империјата користењето на зборот не било невообичаено како име што им се давало на мажите во Европа кои имале аристократско потекло, особено во земјите на Светото Римско Царство.
1 Поврзано
* Августа
Едил

Едил (лат.> ''aedilis'' од ''aedes'': зграда, куќа) е назив за виш службеник на градската управа во Римското Царство.
Секоја година се избирале по два плебејски (од 494 г. п.н.е.) и два курулски едили (од 367 г. п.н.е.) и тие биле помошници на народните трибуни и се грижеле за организирањето на јавните игри, за прехранувањето на населението, за одржувањето на јавните згради и патишта, за јавниот ред и морал, за управувањето со државните архиви итн.
Во периодот на царевите функцијата на едилот била ограничена, а во периодот на Диоклецијан едилите сосема исчезнуваат како функционери на градските магистрати.
Ознаки на функцијата биле:
* тога praetexta (тога со широка пурпурна лента)
* Sella curulis (столче на расклопување од слонова коска - само за курулските едили).
Оваа функција е еквивалент на старогрчката функција агораном.
Шазим Мехмети

Шазим Мехмети (албански: ''Shazim Mehmeti''; , ) — македонски поет, сликар, публицист и научник од албанска народност.
1 Животопис
Мехмети е роден во гостиварското село Балин Дол на 10 ноември 1958 година. Основно образование завршил во родното место, а гимназија во Гостивар. Тој е доктор на филолошки науки, докторант по технички науки во областа на градежништвото. Досега има остварено четири самостојни изложби. Живее во Гостивар, а работи како професор на Универзитетот во Тетово.
2 Библиографија
Мехмети е автор на следниве изданија од областа на книжевноста, есеистиката и градежништвото.
* “Drejtpeshimi i humbur”, 1991
* “Shkallmimi i shtëpisë”, 1992
* “Varre dhe lumë”, 1993
* “Kam frikë nga lehjet”, 1994
* “S’e besoj parajsën tënde”, 1995
* “Tullaci dhe netët me hënë”, 1995
* “Baladë për sedrën”, 1998
* “Lumenj që fluturojnë”, 1999
* “Zogj shpirti”, 2002
* “Stinë e kafshës “, 2004
* “Tregime”, 2006
* “Lumenjtë e dritës”, 2009
* “Pellgu i mësipërm i lumit Vardar”, 2009
* “Rrëfime nga anëtejana”, 2010
* “Ngrehina kadareane e ankthit në shtetin totalitar”, 2010
* “Jeta autentike dhe kulti i ngrehinës në prozën e Kadaresë”, 2011
* “Nën pemën e natës”, 2011
* “Trandafili i bardhë (prej reje)”, 2012
* “Dromcat e dritës”, 2013
Три негови кратки раскази се застапени во антологијата на македонскиот краток расказ, „''Џинџуџе во земјата на афионите''“ (Темплум, 2022).
Ефи Тоди

Ефи Тоди (|Έφη Θώδη) е грчка пејачка што пее традиционална грчка и поп-музика. Потекнува од Кардица. Нејзината музичка кариера започнала во 1984 година и до 2006 година пеела само песни во грчки во традиционален стил.
Од март 2009 Тоди се има појавувано на телевизија тврдејќи дека открила посебна духовна моќ во себеси што наводно ѝ овозможува да им помага на луѓето и да ги лечи. Таа исто така тврдела дека гледала божји визии, што многу го вознемирило нејзиното семејство .
Горенаведеното довело до сместување на Тоди во клиниката за ментални болести во болницата Сисманоглеон
1 Албуми
Име на албумот, Година на издавање
ΣΩΠΑ ΣΩΠΑ ΜΗ ΜΙΛΑΣ, 1988
ΑΙΣΘΗΜΑΤΑΚΙ ΜΟΥ, 1991
ΑΣΠΡΗ ΒΑΜΒΑΚΙΑ, 2000
ΓΛΥΚΑ ΓΛΥΚΑ, 2000
ΖΩΝΤΑΝΑ ΣΤΟΥ ΜΠΑΜΠΗ, 2000
ΞΕΦΑΝΤΩΜΑ ΜΕ ΤΗΝ ΕΦΗ, 2000
Σ' ΑΓΑΠΩ ΚΑΙ ΛΙΩΝΩ, 2000
ΣΥΡΤΑ ΛΑΙΚΑ, 2000
ΧΟΡΕΥΤΙΚΑ ΚΙ ΑΓΑΠΗΜΕΝΑ, 2000
ΠΡΕΠΕΙ ΝΑ ΣΥΝΑΝΤΗΘΟΥΜΕ, 2001
ΣΥΡΤΟΝΗΣΙΩΤΙΚΑ, 2004
ΣΥΡΤΟΤΣΙΦΤΕΤΕΛΙΑ, 2005
ΣΥΡΤΑ ΔΗΜΟΤΙΚΑ, 2005
ΕΠΙΤΥΧΙΕΣ CLUB MIX, 2005
ΧΡΙΣΤΟΥΓΕΝΝΙΑΤΙΚΑ ΚΑΛΑΝΤΑ, 2006
CLASSICS, 2007
ΤΟ ΜΕΓΑΛΟ ΠΑΝΗΓΥΡΙ, 2007
I LOVE YOU BABY, 2007
ΣΟΥΛΕΪΜΑΝ, 2013
ΚΛΑΡΙΝΟ ΚΑΙ ΑΓΙΟΣ Ο ΘΕΟΣ, 2014
Μ' ΑΓΑΠΑΣ ΔΕ Μ' ΑΓΑΠΑΣ, 2015
1.1 Live albums
Year, Title
1986, ''Μεγάλες Επιτυχίες / Ζωντανή Ηχογράφηση''
2005, ''Live — Χορευτικά Κι Αγαπημένα''
2007, ''Το Μεγάλο Πανηγύρι''
2009, ''Ελληνικό Γλέντι (Live)''
2015, ''Έφη Θώδη/Live Μεγάλες Επιτυχίες''
1.2 CD singles
Спот, Година, 2008, ''Στην Γιουροβίζιον Θα Πάω''
2009, ''Facebook''
2010, ''Botox''
2013, ''Σουλεϊμάν''
2019, ''Μαζί''
2019, ''Τα Γαλανά Σου Μάτια''
2021, ''Θα Πάρω Τα Βουνά''
2021, ''Κου Πεπε''
2021, ''Εξάρτηση''
2022, ''Σαν Πήγα Στην Καρδίτσα'', 2022, ''Θα Κάνουμε Χωριό''
2 Наводи
Ајмари

Ајмарите, Ајмарците или само како Ајмара се староседелски народ во Јужна Америка во регионот на Андите. Ајмарите живеат во Боливија, Перу и Чиле и се околу два милиони. Тие живеат со векови во регионот познат порано како Империја на Инките, за да подоцна потпадне под шпанска колонија и денес да се населени во три различни држави. Ајмарите зборуваат ајмарски јазик, трет по големина службен јазик во Боливија.
1 Поврзано
* Ајмарски јазик
* Кечуани
* Кечуански јазик
2 Дополнителна литература
* Adelson, Laurie, and Arthur Tracht. ''Aymara Weavings: Ceremonial Textiles of Colonial and 19th Century Bolivia''. [Washington, D.C.]: Smithsonian Institution Traveling Exhibition Service, 1983. ISBN 0-86528-022-3
* Buechler, Hans C. ''The Masked Media: Aymara Fiestas and Social Interaction in the Bolivian Highlands''. Approaches to semiotics, 59. The Hague: Mouton, 1980. ISBN 90-279-7777-1
* Buechler, Hans C., and Judith-Maria Buechler. ''The Bolivian Aymara''. Case studies in cultural anthropology. New York: Holt, Rinehart and Winston, 1971. ISBN 0-03-081380-8
* Carter, William E. ''Aymara Communities and the Bolivian Agrarian Reform''. Gainesville: University of Florida Press, 1964.
* Eagen, James. ''The Aymara of South America''. First peoples. Minneapolis: Lerner Publications Co, 2002. ISBN 0-8225-4174-2
*'' ''. New York: Wiley, 1996. ISBN 0-471-57507-0
* Lewellen, Ted C. ''Peasants in Transition: The Changing Economy of the Peruvian Aymara : a General Systems Approach''. Boulder, Colo: Westview Press, 1978. ISBN 0-89158-076-X
* Orta, Andrew. ''Catechizing Culture: Missionaries, Aymara, and the "New Evangelism"''. New York: Columbia University Press, 2004. ISBN 0-231-13068-6
* Rivera Cusicanqui, Silvia. ''Oppressed but Not Defeated: Peasant Struggles Among the Aymara and Qhechwa in Bolivia, 1900-1980''. Geneva: United Nations Research Institute for Social Development, 1987.
* Tschopik, Harry. ''The Aymara of Chucuito, Peru''. 1951.
Римски имиња

Граѓаните на Стариот Рим обично имале три имиња:
* 1 - личното име (PRAENōMEN), при што имало само 18 лични имиња;
* 2 - име на родот (NOMEN GENTīLE) кое го одредувало потеклото;
* 3 - прекар или когномен (COGNōMEN).
Кога се користеле заедно со името на родот и/или со прекарот, личните имиња се обележувале со точка: Marcus Tullius Cicero = M.Tullius Cicero.
Освен што го одредувале потеклото, имињата на родот однапред ја означувале и припадноста кон некој сталеж. На пример, членовите од родот Tullius му припаѓале на витешкиот сталеж и ниеден припадник од овој род не стигнал до државничка функција, сè до Цицерон. Од друга страна, Римјаните од родот Iulius, на кој му припаѓал славниот Цезар, однапред биле предодредени како патриции.
Прекарот се однесувал на огранок од родот или на воените заслуги. Некои Римјани ги определувале и двете работи, па покрај своето име ставале двоен прекар.
Поради малубројноста на имињата, често се случувало таткото и синот да се викаат потполно исто. Така, на пример, предмалку споменатото име Marcus Tullius Cicero му припаѓало и на таткото, славниот римски оратор, но и на неговиот син.
Жените ги добивале имињата според својот род. Ќерката на Цицерон се викала Tullia, жена му Terentia, а снаата Pomponia, што значи дека припаѓала на родот Помпејци.
Когномен

Когномен (|cognomen, од ''co'' = „заедно, со“ и ''nomen'' = „име“; множина: ''cognomina'') е третиот дел од римските имиња.
Оригинално, називот ''cognomina'' започнал да се користи како прекар, но таквото значење го изгубил кога добил наследен карактер, односно се пренесувал семејно. Когноменот, односно прекарот, служел главно за разликување на поединците во античкиот период, односно како додавка на преноменот, а понекогаш се користел и за да се нагласи нечиј војсководачки успех.
Наспроти почесниот когномен, што го добивале успешните генерали, повеќето когномен во секојдневниот разговор во римско време се базирале на физички или лични одлики. На пример, ''Rufus'' значело "црвенокос" или ''Scaevola'' (Гај Муциј Сцевола) значeло "левучар".
Денес многу истакнати антички Римјани ги разликуваме само по нивниот прекар. На пример, Цицерон (лат.: ''cicer'' што значи ''леблебија'') служи како скратено име за Марко Тулиј Цицерон, и Цезар за Гај Јулиј Цезар.
Фовоов Проток

Фовоов Проток (|Foveaux Strait; |Te Ara a Kiwa/Kewa) — проток кој го дели Стјуартовиот Остров од Јужниот Остров на Нов Зеланд. Долж северното крајбрежје на протокот се протегаат три големи залива: Те Ваевае, Орети и Тоетоес, каде што се наоѓа и гратчето Блаф. Преку протокот се сместени ненаселените Соландерови Острови, Стјуартовиот Остров и островот Руапуке. Протокот е долг околу 130 м (од Руапуке до Малиот Соландеров Остров), и се проширува (од 14 км кај Руапуке до 50 км кај заливот Те Ваевае) и се продлабочува (од 20 до 120 м) од исток кон запад. Фоовиот Проток е честопати бурен и опасен за пловидба, и постојат многу случаи на бродоломи и давења.
Првиот Европеец кој го открил протокот бил Овен Фолџер Смит, кој наишол на него во 1804 г. Протокот го носи името на Џозеф Фово, тогашниот управник-намесник на Нов Јужен Велс.
1 Галерија
Драган Шуплевски

Драган Шуплевски ( во — во ) — македонски диригент, композитор и универзитетски професор на Факултетот за музичка уметност во Скопје.
Тој е син на познатиот и признат музички педагог и диригент Трајко Шуплевски.
1 Животопис
Мошне надарен уште како ученик го привлекува хорското диригирање, заради што станува и првиот диригент на Детскиот радиохор на Радио Скопје (1952-1954).
Дипломирал на Наставно-теорискиот отсек на Музичката академија во Белград во 1959 година.
Работел како наставник во Средното музичко училиште во Скопје во периодот 1960-1963, а потоа бил шеф на Музичката продукција на РТВ Скопје (1963-1966). До крајот на животот бил професор на Факултетот за музичка уметност во Скопје.
Бил раководител на речиси сите значајни хорски ансамбли во Македонија („Жикица Јовановиќ-Шпанац“, „Развигорче“, Женскиот младински хор „25 Мај“, „Мирче Ацев“, Хорот на МРТ). Со нив постигнал извонредни успеси, остварувајќи голем број студиски снимки со дела од македонски композитори.
Како композитор, своите творечки преокупации ги бара предимно во доменот на хорската музика, инспирирајќи се од ризницата на македонскиот музички фолклор.
Автор е на книгата „Уметноста на хорското пеење“ во 1999 година.
За неговата севкупна дејност одликуван е со „Орден заслуги за народ со сребрен венец”, „13-то ноемвриската награда на Скопје” и републичката награда „11 Октомври”.
Гамелан

Гамелан е музички ансамбл од Индонезија, типичен за островите Бали и Јава којшто содржи инструменти како металофон, ксилофон, тапани, гонг, бамбусова флејта, гудачки инструменти и жичени инструменти, а понекогаш може да содржи и вокали.
Терминот се однесува повеќе на типот на ансамбл, отколку на самите изведувачи. Зборот доаѓа од "гамелс" на јазикот од Јава, што значи "удар", додека "ан" претставува придавка за множина.
Доминат

Доминат е назив за автократски облик на владеење кое било востановено во Римското Царство од страна на Диоклецијан после кризата во III век и кој траел сè до падот на Царството.
Називот доминат е изведен од латинскиот збор ''доминус'' (= “господар“), кој првобитно се поврзувал за односот меѓу робот и неговиот сопственик. Тој назив пејоративно бил користен за некои цареви, почнувајќи од Јулиевците-Клавдијците, но не бил официјална титула. Некои цареви, како на пример Тибериј, искрено го преѕирале. Меѓутоа, во периодот на Диоклецијан оваа титула станала сосема вообичаена, па овој цар и се смета за основач на доминатот како систем на државна управа.
1 Појавување
Првата фаза на уредување на царската власт, позната под името принципат, која ја карактеризирало формално постоење на сите поранешни републикански уставни институции и обичаи, завршила со кризата во III век (235-284 г.). Таа криза е завршена со стапувањето на прњстолот на царот Диоклецијан, кој улогата и положбата на римскиот цар ја изместил од формалната структура на старите републикански установи, што постоела во текот на првите три века на царството. Тој вовел нов систем на владеење на четворица, т.н. тетрархија. Исто така, тој ја отфрлил титулата принцепс и отворено го усвоил монархистичкото однесување кон државничките службеници и сите свои поданици.
Можеби позначајно од самата титула било усвојувањето на божествениот статус на царот, со соодветниот назив “божествен“ (дивус). Деификацијата (прогласувањето за божествено) првично била посмртна почест што римскиот Сенат му ја доделувал на починатиот цар. Подоцна царот, уште додека бил жив, почнал себеси да си го дава називот “божествен“, а тоа често го правел и за членовите на своето семејство.
Меѓутоа, историчарите на доцната антика негираат дека преминот од принципат на доминат претставувал некаков остар рез во историјата на Римското Царство. Всушност, тие сметаат дека се работело за постепена трансформација во рамките на реформата на Диоклецијан, која иако била значајна, претставувала само еден од елементите во таа преодна фаза.
Walibi World

Walibi World е еден од најголемите забавни паркови во Холандија. Паркот се наоѓа во Бидингхејзен (општина Дронтен) во холандската провинција Флеволанд. Порано бил наречен ''Six Flags Holland'', ''Walibi Flevo'', па дури и повеќе пред Flevohof Пред.
Под името на Flevohof паркот започнал како фарма парк каде урбана знаење може да направи за земјоделството. Кога раните Flevohof банкротираа девет години отиде во паркот беше преименуван Walibi Flevo. Овој парк беше во 1998 стекнати од Премиер Паркови и паркот промени во 2000 Шест знамиња во Холандија. Од 2005 е сегашното име е во употреба. Повеќето атракции, вклучувајќи луди железници и многу други „возбудливи возења“ се од шест Знамиња и Walibi Flevo период. Во последниве години во паркот се обидува да се претстави себеси како на семејството повеќе парк.
Walibi World има седум луди железници, вклучувајќи ја и најголемата, најдолгата и најбрзата во Бенелукс.
Бела Кун

Бела Кун, унгарски револуционер. Роден е во 1886 г., погубен во 1939 г.
Тој бил основач на комунистичката партија на Унгарија.
После февруарската револуција во Русија, револуционерното движење опфатило и некои други земји.
Епидемија

Епидемија — необично често појавување на некоја болест во една популација. Епидемични болести се меѓу другите колера, грип, тифус и чума. По правило секогаш се работи за заразни болести.
Ендемија, за разлика од епидемијата, претставува нормално и вообичаено појавување (ширење) на некои болести во една популација.
Крајова

Крајова — еден од најзначајните градови во Романија. Се наоѓа во југозападниот дел на земјата, во историската покраина Олтенија. Претставува најголем економски и културен центар заедно со Букурешт. Се простира на површина од 81,41 км<sup>2</sup> со 300.182 жители.
Темпи (Аризона)

Темпи (|Tempe) — град во северната држава Аризона. САД. Според пописот во 2006 има 169 712 жители.
0.1 Географска положба
Градот Темпи е сместен западно од Финикс, јужно од Скотсдејл, северно од Чандлер и источно од Меса.
1 Историја
Американските Индијанци од племето Хохокам биле староседелци на подрачјето на денешен Темпи, каде што граделе пат по којшто носеле вода за земјоделските насади. Првите населби на ова племе биле напуштени на крајот на 1400 година.
2 Образование
Во Темпи е сместен Универзитетот на Аризона
2.1 Збратимени градови
Градот Темпи е збратимен со следните градови, наведени по временски редослед на збратимување:
* Скопје, Македонија (1971)
* Регенсбург, Германија (1976)
* Долен Хат, Нов Зеланд (1981)
* Џенгѓанг, Кина (1989)
* Тимбукту, Мали (1991)
* Болие на Море, Франција (1997)
* Карлоу, Ирска (1998)
* Куенка, Еквадор (2008)
* Куско, Перу (2012)
* Агра, Индија (2015)
* Тролхетан, Шведска (2016)
Питсбург (Охајо)

Питсбург е село во Охајо, САД. Според пописот во САД во 2010 година, селото брои 388 жители.
1 Историја
Питсбург бил основан под името Арнетсвил во 19 век, но жителите му се отселиле. Еден автор го опишал дека постоел само како име. Повторно се формирала заедница во следните неколку декади, па до 1914 година селото имало училиште, методистичка црква - епископија, неколку бизниси и над 200 жители.
2 Наводи
Крал на Рим

Крал на Рим или рекс (лат.: rex, regis) бил главниот магистрат на Римското кралство.
Сите кралеви, со исклучок на Ромул, кој функцијата ја добил со самото основање на градот, биле избрани од страна на народот за да служат доживотно, а ниту еден до престолот не дошол со вооружена сила. Иако кај првите четири монарси немало принцип на наследство, со петтиот крал, Тарквиниј Приск, кралското наследство се востановило според женскиот дел на семејството на починатиот крал. Поради тоа, древните историчари тврделе дека кралот бил избиран врз основа на неговите доблести, а не поради потеклото.
1 Попис на Римските кралеви анг.
Имало седум традиционални Кралеви на Рим, пред основањето на Римската Република. Според записите на Тит Ливиј тие кралеви биле:
Кралеви на Рим
Крал, Традиционално владеење
Ромул, 753 г. п.н.е.–716 г. п.н.е.
Нума Помпилиј, 715 г. п.н.е.–674 г. п.н.е.
Тул Хостилиј, 673 г. п.н.е.–642 г. п.н.е.
Анко Марциј, 642 г. п.н.е.–617 г. п.н.е.
Луциј Тарквиниј Приск, 616 г. п.н.е.–579 г. п.н.е.
Сервиј Тулиј, 578 г. п.н.е.–535 г. п.н.е.
Луциј Тарквиниј Гордиот, 535 г. п.н.е.–510 г. п.н.е./509 г. п.н.е.
Хеликоптер

Хеликоптер или вртолет — вид летало што се крева и спушта со помош на вртечки перки. Тие му овозможуваат на хеликоптерот да полета и да слета вертикално, да лебди и да лета нанапред, наназад и странично. Овие атрибути им овозможуваат на хеликоптерите да бидат користени во тешко достапни и изолирани места. Хеликоптерите се класифицирани како авиони со вртежни крила, за разлика од класичните авиони со фиксни крила. Зборот „хеликоптер“ е настанат од старогрчките зборови „хеликс“ (спирала) и „птерон“ (крило). Хеликоптерот е еден вид ''rotorcraft'', којшто е подвид на авионите.
1 Историјат
Како далечни основачи на хеликоптерот се сметаат Кинезите, кои во 4. век п.н.е. развиле мала играчка за летањe, направенa од бамбус, во форма на хеликоптер.
2 Хеликоптерот како тема во уметноста и во популарната култура
* „Хеликоптер“ — кус расказ на македонскиот писател Митко Маџунков од 1984 година.* „Хеликоптер“ (англиски: ''Helicopter'') — песна на англиската рок-група Батхоул сурферс (''Butthole Surfers'') од 1979 година.* „Хеликоптер“ (англиски: ''Helicopter'') — песна на американската рок-група Батхоул сурферс (''Butthole Surfers'') од 1989 година.* „Синиот гром“ (англиски: ''Blue Thunder'') — американски филм од 1983 година, во режија на Џон Бедхем.
Сарагоса

Сарагоса (|Zaragoza) — град во Северозападна Шпанија, седиште на истоимената покраина во рамките на автономната заедница Арагон. Се наоѓа на реката Ебро. Тој е петти град по големина во Шпанија. Во 2018 г. градот имал 666.880 жители. Градот се наоѓа на надморска височина од 199 м.
1 Поврзано
* Сарагоса (покраина)
Римски магистрат

Магистрат (лат.: Magistratus) бил секој избран функционер во римската држава, а неговата служба се нарекувала ''магистратура''.
Во периодот на Римското кралство највисокиот магистрат со извршни овластувања бил римскиот крал. Неговата власт, de facto, била апсолутна. Тој бил носител на извршната власт, законодавец, главен судија, врховен свештеник и единствен врховен командант на војската. По смртта на кралот, власта привремено преминувала во Сенатот, кој го избирал интеррексот (Interrex) за да го организира изборот на новиот крал.
1 Магистратури
Магистратурите биле редовни и вонредни.
Редовни магистрати (избрани):
* цензор
* конзул
* претор
* трибун
* едил
* квестор
Вонредни магистрати (именувани):
* диктатор
* командант на коњицата
* интеррекс